open-index/open-wikipedia-markdown huggingface dataset:
மாணிக்காபுரம்

**மாணிக்காபுரம்** தமிழ்நாட்டின் திருப்பூர் மாவட்டத்திலுள்ள பல்லடம் ஊராட்சி ஒன்றியத்தைச் சேர்ந்த ஒரு ஊராட்சியாகும். இக்கிராமம் தொன்மையான நதிக்கரை நாகரிகங்களில் ஒன்றான கொடுமணல் நாகரிகத்தைக் கொண்டிருக்கும் நொய்யல் ஆற்றங்கரையில் அமைந்துள்ளது.

## மாணிக்காபுரம் குளம்
நொய்யல் ஆற்றில், காசிபாளையம் தடுப்பணையில் இருந்து, ஆறு கிலோ மீட்டர் நீளமுள்ள அகலமான ஓடை வழியாக இக்குளத்துக்குத் தண்ணீர் வருகிறது. 120 ஏக்கர் பரப்பளவில் பெரிய குளமாக, இது உள்ளது. 8.9 மில்லியன் கன அடி நீர் தேங்கும் கொள்ளளவு கொண்டது; 6,000 ஏக்கர் நிலங்கள் பாசன வசதி பெறும்.
இக்குளத்துக்கு, நொய்யல் ஆற்றில் இருந்து தண்ணீர் பிரித்து அனுப்பும் தடுப்பணை, சாயக்கழிவு நீர் பிரச்னை காரணமாக, இரண்டு இடங்களில் உடைக்கப்பட்டது. இதனால், பல ஆண்டுகளாகக் குளத்துக்குத் தண்ணீர் வராமல் உள்ளது.

## மேற்கோள்கள்

## வெளியிணைப்புகள்
*http://elections.tn.gov.in/PDF/dt32/ac115/ac115027.pdf

பகுப்பு:திருப்பூர் மாவட்டத்திலுள்ள கிராமங்கள்
பாலச்சந்திரன் என்றொரு பெயரும் எனக்கு உண்டு (நூல்)

**பாலச்சந்திரன் என்றொரு பெயரும் எனக்கு உண்டு** என்பது புலியூர் முருகேசன் எழுதிய தமிழ்ச் சிறுகதைகளின் ஒரு தொகுப்பு நூல் ஆகும். இந்த நூல் 2014 ஆம் ஆண்டு ஆம்பிரம் பதிப்பகத்தால் வெளியிடப்பட்டது.  

## எழுத்தாளர் தாக்கப்படல்
இந்த நூல் கொங்கு வேளாளர் சமூகத்தினரைத் தவறாக விவரித்து உள்ளதாக விமர்சனங்கள் முன்வைக்கப்பட்டன.  இதனைத் தொடர்ந்து சிலர் இவரை வீட்டுக்குச் சென்று கடத்திச் சென்று, மரத்தில் கட்டி தாக்கியுள்ளதாகச் செய்திகள் வெளியாகி உள்ளன.  இவரது நூல் தடை செய்யப்பட வேண்டும் என்றும், இவர் கைது செய்யப்பட வேண்டும் என்றும் தண்டிக்கப்பட வேண்டும் என்றும் கொங்குநாடு மக்கள் தேசிய கட்சி கோரிக்கை விடுத்துள்ளது.

## மேற்கோள்கள்

பகுப்பு:தமிழ் சிறுகதை நூல்கள்
பகுப்பு:இந்தியத் தமிழ் நூல்கள்
பகுப்பு:2014 தமிழ் நூல்கள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
புலியூர் முருகேசன்

**புலியூர் முருகேசன்** தமிழ்நாட்டின் திண்டுக்கல் மாவட்டத்தைச் சேர்ந்த தமிழ் எழுத்தாளர் ஆவார். இந்திய ஆயுள் காப்பீட்டுக் கழகத்தின் முகவராகப் பணியாற்றி வருகின்றார். பல சிறு புதினங்களை எழுதியுள்ளார். இவர் தற்போது கரூர் அண்மையில் உள்ள புலியூர் என்றவிடத்தில் குடும்பத்துடன் வாழ்ந்து வருகின்றார்.

இவரது சிறுகதைகளின் தொகுப்பு 2014ஆம் ஆண்டு திசம்பரில் பாலச்சந்திரன் என்றொரு பெயரும் எனக்கு உண்டு என்ற பெயரில் வெளியாகி உள்ளது. இதிலுள்ள கதை ஒன்றில் திருநங்கையின் வாழ்க்கை வரலாற்றை ஒரு குறிப்பிட்ட சமுதாயத்தைச் சேர்ந்தவர்களை மையமாக வைத்துக்கொண்டு எழுதியுள்ளார். இதனால் இந்நூலைத் தடை செய்யவும் முருகேசன் மீது நடவடிக்கை எடுக்கப்படவும் கோரிக்கையும் போராட்டங்களும் எழுந்துள்ளன. இவ்வாறு பேச்சுரிமைகளில் குறுக்கிடுவதற்கு கருத்துரிமை பாதுகாப்புக் கூட்டியக்கம் என்ற கூட்டமைப்பு கண்டனம் தெரிவித்துள்ளது.

## சான்றடைவுகள்

பகுப்பு:தமிழ் எழுத்தாளர்கள்
பகுப்பு:தமிழ்நாட்டில் கருத்து வெளிப்பாட்டுச் சுதந்திரம்
தமிழ்நாட்டுக் கல்வி இயக்கம்

**தமிழ்நாட்டுக் கல்வி இயக்கம்** என்பது தமிழ்நாட்டில் அனைவருக்கும் சமமான தரமான கட்டணமற்ற தாய்மொழிக் கல்வியை வேண்டியும், தாய்மொழியில் கல்விகற்றோருக்கு அரசுப் பணிகளில் முன்னுரிமையை வேண்டியும், தாய்மொழி வழியிலான கல்வி உரிமைகளை வலியுறுத்தியும் முன்னெடுக்கப்படும் இயக்கம் ஆகும்.  இதன் ஒருங்கிணைப்பாளாராகப் பொழிலன் செயற்படுகிறார்.  

2015 இல் உலகத் தாய்மொழி நாளை முன்னிட்டு தமிழ்நாட்டு மாவட்ட தலைநகரங்களில் "தமிழே கல்வி மொழி,  தமிழ்வழிப் படித்தோர்க்கே வேலை, தமிழ்நாட்டிற்கே கல்வி உரிமை" என்ற கோரிகளை வலியுறுத்தி பேரணிகளை இவர்கள் நடத்தி உள்ளார்கள்.  இந்தப் பேரணியில் தமிழக விவசாயிகள் சங்கம், தமிழ்நாட்டு அறிவியல் இயக்கம், இந்திய மாணவர் சங்கம், பகுத்தறிவாளர் கழகம், திராவிடர் கழகம், மதவெறி எதிர்ப்புக் கூட்டமைப்பு, அரசியல் கட்சிகள் உட்பட்ட பல்வேறு அமைப்புகள் பங்கெடுத்தன.

## மேற்கோள்கள்

பகுப்பு:தமிழ்நாட்டு அமைப்புகள்
பகுப்பு:தமிழில் கல்வி
பகுப்பு:தாய்மொழிக் கல்வி
2015 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2015- 2016ஆம் ஆண்டிற்கான வரவு செலவுத் திட்டத்தை பிப்ரவரி 28, 2015 அன்று தாக்கல் செய்தார்.

## முக்கிய அம்சங்கள்
*2015-16ஆம் ஆண்டிற்கான பற்றாக்குறை மொத்த உள்நாட்டு உற்பத்தியில் 3.9 % ஆக இருக்கும்.
*வளர்ச்சியானது மொத்த உள்நாட்டு உற்பத்தியில் 8-8.5% இருக்கும்.
* மார்ச்சு வரையான பணவீக்கம் 5% இருக்கும் என எதிர்பார்க்கப்படுகிறது.
*வருமான பற்றாக்குறை மொத்த உள்நாட்டு உற்பத்தியில் 2.8& இருக்கும்.
* வரியில்லாத வருமானம் ரூ2.21 டிரிலியன் ஆக இருக்கும்.
*நிறுவனங்களில் உள்ள அரசின் பங்குகளை குறைப்பதன் மூலம் 2015-16ஆம் ஆண்டில் அரசுக்கு ரூ 410 பில்லியன் வருமானம் வரும்.
* 2016-17ஆம் ஆண்டில் அரசு நிறுவன பங்குகளை குறைத்து ரூ 55,000 கோடி வருமானம் பெற இலக்கு நிர்ணயிக்கப்பட்டுள்ளது.
* பொதுத்துறை வங்கிகளின் நிருவாகத்தை மேம்படுத்த தன்னிச்சையான அதிகாரம் கொண்ட வங்கி ஆணையம் அமைக்கப்படும்.
* தற்போது 43 நாடுகளுக்கு மட்டும் உள்ள வந்ததும் பெறும் நுழைவாணை 150 நாடுகளுக்கு உயர்த்தப்படும்.
* ரூ 349.99 பில்லியன் கிராமப்புற வேலைவாய்ப்பு திட்டத்துக்கு ஒதுக்கப்படும்.
* சந்தையின் மொத்த கடன் வாங்கும் திறன் ரூ 6 திரிலியன் என கணிக்கப்பட்டுள்ளது.
* சந்தையின் நிகர கடன் வாங்கும் திறன் ரூ 4.56 திரிலியன் என கணிக்கப்பட்டுள்ளது.
* செல்வ வரி நீக்கப்படுகிறது.
* அதற்கு பதிலாக 2% மேல்வரி பெரும்பணக்காரர்களுக்கு விதிக்கப்படும்.
* நிறுவனங்களுக்கான வரி 30% என்பதிலிருந்து 25%மாக அடுத்த நான்கு ஆண்டுகளுக்குள் குறைக்கப்படும்.
*புதிய வரிகள் மூலம் நிகர தொகை ரூ 150.68 பில்லியன் கிடைக்கும் என கணிக்கப்பட்டுள்ளது.
* 22 பொருட்களுக்கு ஆயத்தீர்வு வரி குறைக்கப்படும்.
* காப்பீடு வரம்பை தாண்டிய 80 வயதுக்கு மேற்பட்டவர்களுக்கு மருத்துவ செலவுகளுக்கு ரூ 30.000 கழிவு உண்டு.
* மாற்றுத்திறனாளிகள் ரூ 25.000 வரை கழிவு பெறலாம்
* இரும்புக்கும் எ கிற்கும் மான இறக்குமதி வரி 10%லிருந் 15% ஆக உயர்த்தப்படுகிறது
* தேசிய உள்கட்டமைப்பு நிதி அமைக்கப்படும்
* சாலை, தொடருந்து, பாசனம் போன்ற உள்கட்டமைப்பு வசதிகளுக்காக வரி இல்லா கடன்பத்திரங்கள் அறிமுகப்படுத்தப்படும்
* 4,000 மெகா வாட் திறனுடைய 5 மின்திட்டங்கள் முன்மொழியப்படும்
* கூடங்குளத்தில் இரண்டாவது அலகு அணு மின் உலை செயல்படுத்தப்படும்
* திட்டமிட்ட செலவுகள் ரூ 4.65 திரிலியன் என எதிர்பார்க்கப்படுகிறது.
* திட்டமிடாச் செலவுகள் ரூ 13.12 திரிலியன் என கணிக்கப்பட்டுள்ளது.
* பாதுகாப்பு படைகளுக்கு ரூ 2.46 திரிலியன் ஒதுக்கப்படும்
* நலத்துறைக்கு ரூ 331.5 பில்லியன் ஒதுக்கப்படும்
* அரசுத்துறை வங்கிகளுக்கு ரூ 79.4 பில்லியன் முதலீடு செய்யப்படும்
* தங்கத்திற்கான இறக்குமதி வரி 10 % ஆக இருக்கும் இதில் மாற்றமில்லை
* இந்தியா தங்க நாணயங்களை வெளியிடும் இது தங்க இறக்குமதியை குறைக்கும்
* உணவுக்கான மானியம் ரூ 1.24 திரில்லியனாக கணிக்கப்பட்டுள்ளது
* உர மானியம் ரூ 729.69 பில்லியனாக கணிக்கப்பட்டுள்ளது.
* எரிபொருள் மானியம் ரூ 300 பில்லியனாக கணிக்கப்பட்டுள்ளது.
* சேவை வரி உயர்த்தப்பட்டுள்ளது
* சிகரெட், பீடி வரி உயர்த்தப்பட்டுள்ளது
* பைஞ்சுதையின் வரி உயர்த்தப்பட்டுள்ளது
* நெகிழி சாக்குகளின் வரி உயர்த்தப்பட்டுள்ளது.

## அமைச்சர்களின் கருத்துகள்

## மாநில முதல்வர்களின் கருத்துகள்

## பத்திரிகைகளின் விமர்சனங்கள்
**Positive signals for business* - தி இந்து நாளிதழின் தலையங்கம் .

## பொருளாதார நிபுணர்களின் விமர்சனக் கட்டுரைகள்

## அரசியல் தலைவர்களின் விமர்சனக் கட்டுரைகள்

## மேற்கோள்கள்

## உசாத்துணை
* வரவு செலவுத் திட்ட அறிக்கை உரையின் முழுமையான எழுத்துவடிவம் 

## வெளியிணைப்புகள்

பகுப்பு:இந்திய ஒன்றியத்தின் வரவு செலவுத் திட்டங்கள்
மராட்டி மொழி நாள்

**மராட்டி மொழி நாள்** (மராட்டியில்  मराठी राजभाषा दिवस, मराठी भाषा दिन | ஜாகாதிக் மராட்டி பாஷா திவஸ், மராட்டி பாஷா தின்), ஆண்டுதோறும் பிப்ரவரி 27-ஆம் நாளில் மகாராட்டிர மாநிலத்தில்  அனுசரிக்கப்படுகிறது. மராட்டியக் கவிஞரும் எழுத்தாளருமான வி. வா. சிருவாதுகரின் பிறந்தநாள் அன்று கடைப்பிடிக்கப்படுகிறது. மகாராட்டிர அரசின் உத்தரவின் அடிப்படையில் அரசு அலுவலகங்களும், கல்விக்கூடங்களும், மராட்டி மொழியின் இலக்கிய வளத்தை எடுத்துரைக்கும் கட்டுரைப்போட்டிகளையும், கருத்தரங்கங்களையும் நடத்துமாறு உத்தரவிடப்பட்டுள்ளன.

## சான்றுகள்

பகுப்பு:சிறப்பு நாட்கள்
பகுப்பு:மகாராட்டிர அரசு
பகுப்பு:பெப்ரவரி சிறப்பு நாட்கள்
மைசூர் சந்திப்பு தொடருந்து நிலையம்

**மைசூர் சந்திப்பு தொடருந்து நிலையம்**, கர்நாடகத்தின் மைசூர் நகரத்தில் உள்ள தொடருந்து நிலையம். இங்கிருந்து நகரத்தின் பிற பகுதிகளுக்குச் சீரான போக்குவரத்து வசதி உள்ளது.

## வசதிகள்

*ஒய்-பை:
தொடருந்து நிலையத்தைசி சுற்றிலும் 200 மீட்டர் விட்டத்திற்கு உட்பட்ட பகுதிக்குள் ஒய்-ஃபை வசதி அமைக்கப்பட்டுள்ளது.
*மருத்துவ மையம்:
24 மணி நேரமும் இயங்கக்கூடிய மருத்துவ முகாம் அமைக்கப்படவுள்ளது.

## சிறப்புகள்
மைசூர் தொடருந்து நிலையம் இந்தியாவில், பார்வையற்றவர்கள் எளிதில் பயன்படுத்தும் வகையில் அமைக்கப்பட்டுள்ள முதலாவது தொடருந்து நிலையமாகும்.

## தொடருந்து அருங்காட்சியகம்
இத் தொடருந்து நிலையத்துக்கு அருகில் ஒரு தொடருந்து அருங்காட்சியகமும் உள்ளது. இங்கே பழமையான தொடருந்துப் பொறிகள் காட்சிக்கு வைக்கப்பட்டுள்ளன. 1979ல் நிறுவப்பட்ட இந்த அருங்காட்சியகம், தில்லியில் உள்ள இது போன்ற அருங்காட்சியகத்தைத் தொடர்ந்து அமைக்கப்பட்ட இரண்டாவது அருங்காட்சியகம் ஆகும். மைசூர் அரச குடும்பத்துக்குச் சொந்தமாக இருந்ததும், அடுக்களை, கழிப்பறை ஆகியவற்றோடு கூடியதும், 1899ம் ஆண்டின் மகாராணி வண்டியும் இங்கே உள்ளது. பழைய சிறீரங்கப்பட்டினம் தொடருந்து நிலையத்துக்கு உரிய மரக் கதவுகளும், தூண்களும் இங்கே காட்சிக்கு வைக்கப்பட்டுள்ளன.

## சான்றுகள்

பகுப்பு:மைசூர் தொடருந்து கோட்டம்
பகுப்பு:கர்நாடகத் தொடருந்து நிலையங்கள்
பகுப்பு:மைசூர் மாவட்டம்
ஜெசிக்கா யூட்

**ஜெசிக்கா யூட்** (Jessica Judes; பிறப்பு: 08.12.1999), யாழ்ப்பாணம் வல்வெட்டித்துறையைச் சேர்ந்த இளம் பாடகி ஆவார்.  தற்பொழுது கனடாவில் வசித்து வருகின்றார். இவரின் தந்தை யூட் சூசைதாசன். சென்னையில் நடைபெற்ற விஜய் தொலைக்காட்சியின் சூப்பர் சிங்கர் இளையர் - பருவம் 4 இன் இறுதிச் சுற்று பாட்டுப் போட்டியில் இரண்டாம் இடத்தை பெற்றவர். தனக்குப் பரிசாகக் கிடைத்த ஒரு கிலோ தங்கத்தைத் தமிழ் நாட்டிலுள்ள ஆதரவற்ற சிறுவர்களுக்கும், வன்னியில் போரினால் பாதிக்கப்பட்ட சிறுவர்களுக்கும் அன்பளிப்பாக தருவதாக அறிவித்து உள்ளார். ஜெசிக்கா, இறுதிச் சுற்றில் 'விடைகொடு எங்கள் நாடே' என்ற பாடலை, 'தோல்வி நிலையென நினைத்து' என்ற பாடலுடன் இணைத்துப் பாடினார்.

*இது போன்ற போட்டியில் வெற்றி பெறுவதை விட எங்கள் மக்களின் வலிகளைப் பதிவு செய்ததையே வெற்றியாக கருதுகிறேன்* என்றார் ஜெசிக்கா.

ஞானம் எழுதி அக்னி கணேஸ் இசையமைத்துள்ள சரவணப்பொய்கை என்ற பாடலை சென்னையில் உள்ள ஒலிப்பதிவுக் கூடத்தில் பாடியுள்ளதன் மூலம் தொழில்முறைப் பாடகியாகவும் ஜெசிகா யூட் உருவாகியுள்ளார்
.
## மேற்கோள்கள்

பகுப்பு:புகலிட ஈழத்தமிழர்
ஜெசிக்கா

# ஜெசிகா ஆல்பா
# ஜெசிகா ஆண்டர்சன்
# ஜெசிக்கா யூட்
# ஜெசிக்கா காக்ஸ்
# ஜெசிக்கா பைல்
# ஜெசிக்கா சிம்சன்
பதர்பூர் அனல் மின் நிலையம்

**பதர்பூர் அனல் மின் நிலையம்** தில்லியின் பதர்பூர் பகுதியில் அமைந்துள்ளது.
இதை தேசிய அனல் மின் நிறுவனம் கட்டுப்படுத்துகிறது.

இது தில்லிக்கு மின்சாரம் வழங்குகிறது. யமுனை ஆற்றின் கால்வாய் மூலம் நீரைப் பெற்று சூடான இயந்திரங்கள் குளிர்விக்கப்படுகின்றன.

## சுற்றுச்சூழல் விளைவுகள்
2015 ஆம் ஆண்டு அறிவியல் மற்றும் சுற்றுச்சூழல் நடுவம் நடத்திய ஆய்வின் படி இந்தியாவிலேயே சூழலை மிகவும் மாசுபடுத்தும் மின் நிலையம் இதுவே ஆகும். தில்லியின் மின் தேவையில் எட்டு சதவீதத்தை மட்டுமே நிறைவு செய்யும் இந்நிலையம் தில்லியில் மொத்த மின்நிலையங்களால் வெளிப்படும் மாசுத்துகள்களின் தொகையில் 80 முதல் 90% வரை வெளியிடுகிறது.

தில்லியில் ஏற்பட்ட பெரும் புகை மூட்டத்தின் போது காற்று மாசின் அளவினைக் குறைப்பதற்காக இந்த மின்நிலையம் தற்காலிகமாக நிறுத்தி வைக்கப்பட்டது. இது 2017 மார்ச்சு 16-இல் மீண்டும் மின் உற்பத்தியைத் துவக்கியது. சுற்றுச்சூழல் மாசு தடுப்பு மற்றும் கட்டுப்பாட்டு நிறுவனம் இந்த மின் நிலையத்தை 2018 சூலை மாதத்தில் மூடிவிடப் பரிந்துரைத்து உள்ளது.

## சான்றுகள்

பகுப்பு:தில்லி அனல் மின் நிலையங்கள்
மானேசர்

**மானேசர் (Manesar, मानेसर, New Gurgaon)** என்னும் நகரம், அரியானா மாநிலத்தில் உள்ளது. இது தேசிய தலைநகர வலயத்தின் பகுதியாகும்.
 இது எட்டாம் தேசிய நெடுஞ்சாலையை ஒட்டி அமைந்துள்ளது.
இங்கிருந்து தில்லி, ரேவாரி, தாருகேரா, செய்ப்பூர், அகமதாபாத் ஆகிய இடங்களுக்கு போக்குவரத்து வசதி உள்ளது.

## பொருளாதாரம்
* ஏர்டெல் டி.டி.எச் நிலையம்.
* ஆல்காடெல்-லுசென்ட் இந்தியா லிமிடெட்
* ஹோண்டா மோட்டார்சைக்கிள்ஸ்
* சேம்சங் டெலிகம்யூனிகேசன்ஸ்.
* மாருதி சுசூக்கி
* எச். சி. எல். டெக்னாலஜிஸ்

## சான்றுகள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:தேசியத் தலைநகர் தில்லி வலயப் பகுதிகள்
வாழ்வு சான்றிதழ்

**வாழ்வு சான்றிதழ்** (*Certificate of Life* or *Proof of Life* or *Certificate of Existence* or  *Letter of Existence*)  என்பது ஒரு நபர் தற்போதுவரை உயிருடன் உள்ளார் என்பதை உறுதிப்படுத்தும் சட்டப்படியான ஆவணம் ஆகும்.. இந்தியாவில் இச்சான்றிதழ், மாநில, மத்திய அரசுகள், வங்கிகள் மற்றும் காப்பீட்டு நிறுவனங்களால் உரியவர்களிடமிருந்து ஒரு குறிப்பிட்ட காரணத்திற்காக கேட்கப்படுகிறது.

## ஓய்வூதியர்கள்
இந்தியாவில் மத்திய, மாநில அரசுகள் மற்றும் மத்திய, மாநில அரசுகளைச் சார்ந்த நிறுவனங்களிலிருந்து ஓய்வூய்தியம் பெறும் ஓய்வூதியர்கள் மற்றும் குடும்ப ஓய்வூதியர்கள், ஆண்டு தோறும் ஒரு குறிப்பிட்ட காலத்தில், ஓய்வூதியம் வழங்கும் நிறுவனத்திடம் நேரில் சென்று  வாழ்வு சான்றிதழ் அளிப்பதன் மூலம் தாங்கள் உயிருடன் இருக்கிறோம் என்பதை உறுதிப்படுத்த வேண்டும்.

நேரில் செல்ல இயலாத வயதான மற்றும் நோய்வாய்ப்பட்ட ஓய்வூதியர்கள்  உரிய அரசு அதிகாரிகளிடம்  வாழ்வுச் சான்றிதழை சான்றிடப் பெற்று, ஓய்வூதியம் பட்டுவடா செய்யும் நிறுவனத்திற்கு அனுப்ப வேண்டும்.

வெளிநாடுகளில் வாழம் ஓய்வூதியர்கள், தங்கள் நாட்டுத் தூதரகத்தின் மூலம் கடவுச்சீட்டு மற்றும் ஓய்வூதியச் சான்றுகளைக் ஆதாரமாகக் காட்டி, வாழ்வுச் சான்றிதழ் பெற்று ஓய்வூதியம் வழங்கும் அலுவலகத்திற்கு  அனுப்ப வேண்டும்.

ஏற்கனவே இறந்து விட்ட ஓய்வூதியர்களுக்கு ஓய்வூதியம் பட்டுவடா செய்வதைத் தவிர்க்கவே இந்த நடைமுறை பின்பற்றப்படுகிறது.

வாழ்வுச் சான்றிதழ் வழங்காத ஓய்வூதியர்களின் ஓய்வூதியம் பட்டுவடா செய்வதை, ஓய்வூதியம் வழங்கும் நிறுவனம் நிறுத்திவிடும்.

## மேற்கோள்கள்

## வெளி இணைப்புகள்
*Submission of Life Certificate
*Life certificate for pensioners to go digital
*Obtaining a Certificate of Life from the Israeli Consulate in New York.
*Obtaining a Certificate of Life from the Netherlands Embassy in Washington D.C.

பகுப்பு:சட்ட ஆவணங்கள்
கும்பகோணம் கன்னிகா பரமேசுவரி கோயில்

**கும்பகோணம் கன்னிகா பரமேசுவரி கோயில்** கும்பகோணத்தில் உள்ள ஒரு அம்மன் கோயிலாகும்.  

## இருப்பிடம்
இக்கோயில் கும்பகோணம் நகரில் மூர்த்திச்செட்டித் தெருவில் உள்ளது.

## மூலவர்
இக்கோயிலின் மூலவராக கன்னிகா பரமேசுவரி உள்ளார்.

## பிற சன்னதிகள்
இக்கோயிலில் பூநீளா சமேத கல்யாண வெங்கடேசுவரர் சன்னதியும், கிருஷ்ணர் சன்னதியும் உள்ளன. கன்னிகா பரமேசுவரியின் கதையை உணர்த்தும் வகையில் சுவற்றில் அவருடைய சுதைச்சிற்பம் அமைக்கப்பட்டுள்ளது. 

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
விஜேந்திரசுவாமி மடம், கும்பகோணம்

**விசேந்திரசுவாமி மடம்** கும்பகோணத்தில் உள்ள மடமாகும்.

## அமைவிடம்
விசேந்திர சுவாமி மடம் எனப்படும் இம்மடம் சோலையப்பன் தெருவில் விசேந்திர சுவாமி படித்துறைச் சந்திற்கு அடுத்தபடியாக அமைந்துள்ளது. 

## சமாதி
மடத்தின் நடுவில் விசேந்திரர் சுவாமியின் மூல பிருந்தாவனம் அமைந்துள்ளது. சற்றொப்ப இதே வடிவில்தான் மந்த்ராலயம் என்னுமிடத்தில் ராகவேந்திரர் சுவாமியின் மூல பிருந்தாவனம் காணப்படுகிறது.மடத்தில் மத்வாச்சாரியார், லட்சுமி நாராயணர், ஆஞ்சநேயர் ஆகியோருக்கு வரிசையாக தனித்தனியாக சன்னதிகள் அமைந்துள்ளன.

## பிற மடங்கள்
கும்பகோணத்தில் உள்ள பிற மடங்கள் சங்கர மடம், வீர சைவ மடம் மற்றும் மௌனசுவாமி மடம் ஆகியவையாகும். இட்டகா மடம் இருந்ததற்கான சான்று தற்போது கும்பகோணத்தில் எங்கும் காணப்பெறவில்லை.

## மிருத்திகா பிருந்தாவனம்
பிருந்தாவன மடம் என்று சொல்லப்படுகின்ற இந்த மடத்தில் ராகவேந்திர சுவாமிகள் தங்கி, குருவிடம் வேதாப்யாசம் பெற்று ஞானதீப சுடரொளியாக வீசுகின்றார். அவர் அருள்பாலித்துவரும் ராகவேந்திர சுவாமிகளின் மிருத்திகா பிருந்தாவனத்தின் கும்பாபிசேகம் சூன் 12, 2015 அன்று நடைபெற்றது. 
## மேலும் பார்க்க
* விஜயீந்திர தீர்த்த சுவாமிகள் ஆராதனை மகோத்சவம் கும்பகோணத்தில் கோலாகல துவக்கம், தினமலர், 7.7.2010

## மேற்கோள்கள்
 

பகுப்பு:மடங்கள்
பகுப்பு:கும்பகோணத்திலுள்ள மடங்கள்
ஞானப்பழம் (திரைப்படம்)

***ஞானப்பழம்*** (*Gnanapazham*) என்பது 1996 ஆம் ஆண்டில் வெளிவந்த இந்தியத் தமிழ்த் திரைப்படமாகும். ஆர். பி. விஸ்வம் இயக்கிய இத்திரைப்படத்தில் பாக்யராஜ், சுகன்யா, கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர். கே. கோபிநாதன் தயாரித்த இத்திரைப்படத்திற்கு பாக்யராஜ் இசையமைத்திருந்தார்.

## நடிகர்கள்
*பாக்யராஜ் - ஞானசூாியன்
*சுகன்யா - ஆா்த்தி
*ஆா்.பி.விஸ்வம் - ரத்னம் (ஆா்த்தியின் தந்தை, எதிர்மறை கதாபாத்திரம்)
*கவுண்டமணி
*செந்தில்
*ரேகா

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
தடையின்மை சான்றிதழ்

**தடையின்மை சான்றிதழ்** (No Objection Certificate- NOC) ஒருவர் ஒரு செயலை நிறைவேற்ற முனையும் போது, அச்செயலுக்குத் தொடர்புடைய நபர் அல்லது நிறுவனம், அச்செயலை அந்நபர் நிறைவேற்றிக் கொள்ள தனக்கு தடை ஏதும் இல்லை என்று சான்றிதழ் அளிப்பதே ஆகும். இது ஒரு சட்டபூர்வமான சான்றிதழ் ஆகும். தடையின்மை சான்றிதழ் பெறுவதின் நோக்கம், பிற்காலத்தில் ஒருவர் மேற்கொள்ளும் செயல்களினால், பிறர்க்குத் தீங்குகள் நடவாதவாறு தடுப்பதே ஆகும். இது போன்ற சான்றிதழ்கள் இந்தியாவில் அதிகம் கோரப்படுகிறது.

## மேற்கோள்கள்


## வெளி இணைப்புகள்
*http://timesofindia.indiatimes.com/topic/no-objection-certificate 
* for empolyement purposes
*வர்த்தகம் எளிமையாக மூன்றடுக்கு முறையை பின்பற்ற அரசு தீவிரம்
*தடையின்மை சான்றிதழ் வழங்க தாமதம்
* தடையின்மை சான்றிதழ் வழங்க மறுப்பு: தனியார் வங்கிக்கு அபராதம்
*அரசு பணியில் பணிபுரிபவர்கள் தங்கள் துறையின் தடையின்மை சான்றினை ( No Objection Certificate ) சமர்பிக்க வேண்டுமா?
* தகுதியான மாணவர்களுக்கு கல்விக் கடன் வழங்க வங்கி கிளைகளுக்கு உத்தரவிட வேண்டும் தேசியமயமாக்கப்பட்ட வங்கிகள், வணிக வங்கிகளுக்கு ஐகோர்ட்டு உத்தரவு
* அடுக்கு மாடி கட்டடங்களுக்கு, காவல் துறை போக்குவரத்து பிரிவின் தடையின்மை சான்றிதழ் கேட்பதை கைவிட வேண்டும்
* தமிழகத்தில், சுயநிதி தனியார் சட்டக் கல்லூரிகள் துவங்க, அரசு அனுமதி அளிக்க  தடையின்மை சான்றிதழ் வழங்குவதற்கான விதிமுறைகள் மற்றும் நிபந்தனைகள் குறித்து, அரசாணை பிறப்பிக்கப்பட்டுள்ளது

பகுப்பு:சட்ட ஆவணங்கள்
சுலு கடல்

thumbnail|சுலு கடலின் அமைவிடத்தைக் காட்டும் நிலப்படம்
**சுலு கடல்** (*Sulu Sea*) பிலிப்பீன்சின் தென்மேற்குப் பகுதியில் உள்ள நீர்ப்பகுதி ஆகும். இது வடமேற்கில் தென்சீனக் கடலிலிருந்து பலவானாலும் தென்கிழக்கில் செலேபெஸ் கடலிலிருந்து  சுலு தீவுக்கூட்டங்களாலும் பிரிக்கப்பட்டுள்ளது. இதன் தென்மேற்கில்  போர்னியோவும் வடகிழக்கில் விசயன் தீவுகளும் உள்ளன.

சுலு கடலில் பல தீவுகள் உள்ளன. பலவான் மாநிலத்தின் குயோ தீவுகளும் ககயான் தீவுகளும் டாவி-டாவி மாநிலத்தின் மாபுன், டர்ட்டில் தீவுகளும் இவற்றில் அடங்கும். உலகப் பாரம்பரியக் களங்களில் ஒன்றான துப்பாதகா  ஆழிப்பாறை தேசிய  கடல்சார் பூங்கா சுலு கடலில் அமைந்துள்ளது.

## மேற்சான்றுகள்

பகுப்பு:பிலிப்பீன்சின் புவியியல்
பகுப்பு:அமைதிப் பெருங்கடலின் கடல்கள்
பகுப்பு:மலேசியாவின் புவியியல்‎
பலவான்

**பலவான்** (*Palawan*, ), அல்லது **பலவான் மாநிலம்** பிலிப்பீன்சின் மிமரோபா பிராந்தியத்தில் அமைந்துள்ள தீவு மாநிலமாகும். மொத்தப் பரப்பளவின் அடிப்படையில் இது நாட்டின் மிகப்பெரும் மாநிலமாகும். இதன் தலைநகரம் பியூர்ட்டோ பிரின்செசா நகரமாகும்.

## மேற்சான்றுகள்

பகுப்பு:பிலிப்பீன்சின் மாகாணங்கள்
கும்பகோணம் மீனாட்சிசுந்தரேஸ்வரர் கோயில்

**கும்பகோணம் மீனாட்சிசுந்தரேஸ்வரர் கோயில்** கும்பகோணத்திலுள்ள சிவன் கோயில்களில் ஒன்றாகும். 

## அமைவிடம்
டபீர் குளம் படித்துறையில் ஆற்றின் கரையில் இக்கோயில் அமைந்துள்ளது.இக்கோயிலை சித்திவிநாயகர் மீனாட்சிசுந்தரேஸ்வரர் கோயில் என்றும் அழைக்கின்றனர்.  

## இறைவன்
இக்கோயிலில் லிங்கத் திருமேனியாக மீனாட்சி சுந்தரேஸ்வரர் உள்ளார். அருகே நந்தியும், பலிபீடமும் உள்ளன.

## பிற தெய்வங்கள்
வலப் புறம் விநாயகரும், இடப்புறம் சுப்ரமணியரும் உள்ளனர். சிற்பங்கள் அனைத்தும் சிறிய அளவில் உள்ளன.

## மேற்கோள்கள்

பகுப்பு:கும்பகோணத்திலுள்ள சிவன் கோயில்கள்
செபுவானோ மக்கள்

**செபுவானோ மக்கள்** (செபுவானோ மொழி: Sugbuanon) என்போர் செபு நகரத்தில் வசித்து வரும் விசயன் இனக்குழுவினராவர். இவர்களே பிலிப்பீன்சின் இரண்டாவது பெரிய கலாசார மற்றும் மொழிக் குழுவினர்கள். 25,000,000 மக்கள் செபுவானோ மொழியினைப் பேசுகின்றனர். விசயன் தீவுக்கூட்ட மொழிகளுள் இதுவே அதிகமானோர் பேசும் மொழியாகும். செபுவானோ மக்களின் கலாசாரம் மலாய மக்களின் கலாசாரத்தின் கலவை  ஆகும்.  இவ்வின மக்கள் பல்வேறு நாடுகளுடனும் வணிகத்தொடர்புகளை முற்காலத்தில் மேற்கொண்டிருந்தனர்.

## மேற்கோள்கள்

பகுப்பு:பிலிப்பீன்சில் உள்ள இனக்குழுக்கள்
இலோகானோ மக்கள்

**


**இலோகானோ மக்கள்''' பிலிப்பீன்சின் மூன்றாவது பெரிய இனமொழிக்குழு ஆகும். இலோகானோ மொழி, செபுவனோ (வின்டனாவில்), பிலிப்பினோ, ஆங்கிலம் போன்ற மொழிகளை இவர்கள் பேசுகின்றனர். இலோகானோ மக்களின் எண்ணிக்கை 9,136,000 ஆகும்.  அதிகமான இலோகானோக்கள் கத்தோலிக்கர்கள்.

## மேற்கோள்கள்

பகுப்பு:பிலிப்பீன்சில் உள்ள இனக்குழுக்கள்
ஹிலிகய்னொன் மொழி

**ஹிலிகய்னொன் மொழி**  என்பது ஒரு ஆஸ்ட்ரோனேஷியன் மொழி ஆகும். இது பிலிப்பீன்சின் பிராந்தியமான மேற்கு விசயாசுவில் பேசப்படுகின்றது. 8.2மில்லியன் மக்கள் இம்மொழியைப் பேசுகின்றனர்.  இது **இலொங்கோ** எனவும் குறிப்பிடப்படுகின்றது. இம்மொழி விசயன் மொழிக்குடும்பத்தின் அங்கத்துவ மொழியாகும்.

## நெடுங்கணக்கு

பகுப்பு:பிலிப்பீனிய மொழிகள்
பகுப்பு:மொழிகள்
முத்தையா (மாற்றுப் பயன்பாடுகள்)

## நபர்கள்
* முத்தையா முரளிதரன் -  இலங்கைத் துடுப்பாட்ட அணியின் முக்கிய சுழற்-பந்து வீச்சாளர்  
* ரோஜா முத்தையா - 
* மு. அ. முத்தையா செட்டியார் - சென்னை மேயர்
* அ. சி. முத்தையா -
* சு. முத்தையா -
* ஆர். முத்தையா -
* முல்லை முத்தையா -
* முத்தையா முதலியார் - 
* கே. முத்தையா -
* சேடபட்டி இரா. முத்தையா -

## இடங்கள்
* முத்தையா முரளிதரன் பன்னாட்டுத் துடுப்பாட்ட அரங்கம் -
* ரோஜா முத்தையா ஆராய்ச்சி நூலகம் -
லவ் மேரேஜ் (புதினம்)

**லவ் மெரேஜ்** (*Love Marriage*, காதல் திருமணம்) என்பது வாசுகி கணேசானந்தன் என்பவரால் இலங்கை, மற்றும் வட அமெரிக்காவைக் களங்களாகக் கொண்டு எழுதப்பட்ட ஒரு ஆங்கில புதின நூல் ஆகும்.

ராண்டம் ஹவுஸ் பதிப்பகத்தால் 2008 ஏப்ரலில் வெளியிடப்பட்ட இந்நூல் *வாசிங்டன் போஸ்ட்* பத்திரிகையினால் 2008 ஆம் ஆண்டிற்கான சிறந்த நூல்களில் ஒன்றாகத் தேர்ந்தெடுக்கப்பட்டதுடன் புதினங்களுக்கான புதினங்களுக்கான பெய்லீசின் பெண்களின் பரிசுக்காகப் பரிந்துரைக்கப்பட்டது. புதிய எழுத்தாளரைக் கண்டுபிடிக்கும் பார்ன்சும் நோபிளும் என்ற அமைப்பினால் தெரிவு செய்யப்பட்டது. கணேசானந்தன் ஆவார்டு பல்கலைக்கழகத்தில் தனது முனைவர் பட்டத்துக்கான ஆய்வுக்கான ஒரு பகுதியாக ஜமைக்கா கின்கெயிட் என்பவரின் மேற்பார்வையில் இப்புதினத்தை எழுதத் தொடங்கினார். குறிப்பிட்ட ஒரு குடும்பம் இலங்கையில் எவ்வாறு அரசியல் தாக்கத்தினால் பாதிக்கப்படுகிறது என்பதை இப்புதினம் எடுத்துச் செல்கிறது. இக்கதையைச் சொல்லும் யாழினி என்ற இளம் பெண் 1983 சூலை 23 இல் நியூயார்க்கில் இலங்கைப் பெற்றோருக்குப் பிறந்தவர். இதே நாளிலேயே ஈழப்போரின் முக்கிய வரலாற்று நிகழ்வான கறுப்பு யூலை நடந்தேறியது. இப்புதினம் அமெரிக்காவில் இருந்து ரொறன்ரோவிற்கு எடுத்துச் செல்லப்படுகிறது. தமிழீழ விடுதலைப் புலிகளின் போராளியாக இருந்து இலங்கையை விட்டு வெளியேறி டொரோன்டோவில் குடியேறிய யாழினியின் மாமா ஒருவருடன் அவரது குடும்பம் ஒன்று சேர்கிறது.

## மேற்கோள்கள்

பகுப்பு:2008 நூல்கள்
பகுப்பு:ஆங்கில மொழிப் புதினங்கள்
பகுப்பு:நூலட்டை விடுபட்ட நூல்கள்
தாமஸ் பெக்கெட்

**தாமஸ் பெக்கெட்** அல்லது **கேன்டர்பரி நகரின் தூய தாமஸ் பெக்கெட்** (21 டிசம்பர் c. 1118 (அல்லது 1120) – 29 டிசம்பர் 1170) என்பவர் கேன்டர்பரி பேராயராக 1162 முதல் 1170இல் கொலை செய்யப்படும் வரை இருந்தவராவார். கத்தோலிக்க திருச்சபை மற்றும் ஆங்கிலிக்க ஒன்றியம் இவரை புனிதர் என்றும் மறைசாட்சி என்றும் வணங்குகின்றது. 1162இல் கேன்டர்பரி பேராயரின் மறைவுக்குப்பின், தனக்குச் சாதகமாக இருப்பார் என்று கருதி, அப்போது இங்கிலாந்து நாட்டின் மன்னராக இருந்த இரண்டாம் ஹென்றி பெக்கெட்டை பேராயராகப் பரிந்துரைத்தார். மன்னருடன் திருச்சபையின் உரிமைகள் மற்றும் சலுகைகள் குறித்த பூசல்களினால், இவரை மன்னரின் ஆட்கள் இவரின் மறைமாவட்டப் பேராலயத்திலேயே வெட்டிக்கொன்றனர். திருத்தந்தை மூன்றாம் அலெக்சாண்டர் இவருக்கு புனிதர் பட்டமளித்தார். இவரின் விழா நாள் 29 டிசம்பர் ஆகும்.

## மேற்கோள்கள்


பகுப்பு:1170 இறப்புகள்
பகுப்பு:பன்னிரண்டாம் நூற்றாண்டு பிறப்புகள்
பகுப்பு:கேன்டர்பரி நகரின் பேராயர்கள்
பகுப்பு:இங்கிலாந்தின் கிறித்தவப் புனிதர்கள்
பகுப்பு:கத்தோலிக்க ஆயர்கள்
பகுப்பு:தலை வெட்டுண்டு இறந்தவர்கள்
கும்பகோணம் சுந்தரமூர்த்தி விநாயகர் கோயில்

**கும்பகோணம் சுந்தரமூர்த்தி விநாயகர் கோயில்** கும்பகோணத்தில் உள்ள விநாயகர் கோயில்களில் ஒன்றாகும்.

## அமைவிடம்
கும்பகோணத்தில் கொத்தன் ஒத்தைத் தெருவிலும், தஞ்சை நாயகிபுரம் என்னுமிடத்திலும் சுந்தரமூர்த்தி விநாயகர் கோயில் என்ற பெயரில் இரு கோயில்கள் உள்ளதாகக் கூறப்பட்டுள்ளது.  ஆனால் இப்பகுதியில் கொத்தன் ஒத்தைத் தெருவிற்கு முன்பாக உள்ள அம்மன் கோயில் தெருவில் இக்கோயில் அமைந்துள்ளது. தஞ்சை நாயகிபுரம் என்ற பெயரில் தற்போது எப்பகுதியும் அருகில் காணப்படவில்லை. 

## மூலவர்
இக்கோயிலின் மூலவராக சுந்தரமூர்த்தி விநாயகர் உள்ளார்.

## கும்பேஸ்வரர் தெற்கு வீதி

கும்பேஸ்வரர் கோயில் தெற்கு வீதியில் பவானியம்மன் கோயிலுக்கு அருகே சுந்தரமூர்த்தி விநாயகர் கோயில் என்ற பெயரில் மற்றொரு விநாயகர் கோயில் உள்ளது. மூலவராக விநாயகர் உள்ளார். பவானியம்மன் கோயில் குடமுழுக்கு நாளில் இக்கோயில் குடமுழுக்கு ஆனதாக கல்வெட்டு குறிப்பு கோயிலில் உள்ளது.

## மேற்கோள்கள்

பகுப்பு:கும்பகோணத்திலுள்ள பிள்ளையார் கோயில்கள்
விசயன் மக்கள்

**விசயன் மக்கள்** (Visayan people) என்போர் பிலிப்பினோ இனக்குழுவினர் ஆவார். இவர்களின் மொத்த சனத்தொகை 33,463,654 ஆகும். விசயாசு, மின்டனாவு மற்றும் வெளிநாடுகளிலும் இம்மக்கள் வசிக்கின்றனர். அதிகமான *விசயன் மக்கள்* கிறித்தவ மதத்தைச் சேர்ந்தவர்கள். செபுவான மொழி, ஹிலிகய்னொன் மொழி மற்றும் வேறுசில விசயன் மொழிகளையும் இம்மக்கள் பேசுகின்றனர்.

## மேற்கோள்கள்

## வெளி இணைப்புகள்
* Visayan Languages 
* Visayan
* The issues on the use of the word ‘Bisaya’ by Henry Funtecha, PhD The News Today. August 28, 2009 Iloilo City, Philippines.

பகுப்பு:பிலிப்பீன்சில் உள்ள இனக்குழுக்கள்
பகுப்பு:தென்கிழக்காசிய இனக்குழுக்கள்
பகுப்பு:சபா
பகுப்பு:போர்னியோ
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
பகுப்பு:மலேசிய இனக்குழுக்கள்
ஹிலிகய்னொன் மக்கள்

**ஹிலிகய்னொன் மக்கள்** (Hiligaynon people) என்போர் பிலிப்பைன்சு நாட்டைச் சேர்ந்த ஒரு இனக்குழுவினர் ஆவர். இவர்கள் **இலொங்கோ** மக்கள் எனவும் குறிப்பிடப்படுகின்றனர். 1990 ஆம் ஆண்டளவில் 5,648,595 பேர் இவ்வினமக்களாவர். இவர்கள் பேசும் மொழி ஹிலிகய்னொன் மொழி ஆகும். இவ்வின மக்கள் உரோமன் கத்தோலிக்கம், அக்லிபயன், இஸ்லாம் போன்ற மதத்தவர்கள்.

## மேற்கோள்கள்

## வெளி இணைப்புகள்
*More information about the San Francisco Ilonggo Circle 
*More information about the Ilonggo Association of Southern California 

பகுப்பு:பிலிப்பீன்சில் உள்ள இனக்குழுக்கள்
பிகொலனோ மக்கள்

**பிகொலனோ** (Bicolano) என்பது பிலிப்பின்ஸில் உள இனக்குழுக்களுள் ஐந்தாவதாகும். ஆங்கிலம், பிகோல் மொழிகள், வரே மொழி போன்றவற்றை இவ்வின மக்கள் பேசுகின்றனர். குவிசோன் மாகாணத்தின் அண்மித்த பகுதியில் அதிகளவிலான பிகொலனோ மக்கள் வசிக்கின்றனர். பிகொலனோ மக்கள் உரோமன் கத்தோலிக்கம், சீர்திருத்தத் திருச்சபை போன்ற மதங்களைச் சேர்ந்தவர்கள். பிகொலனோ மக்களின் மக்கள் தொகை 5.9 மில்லியன் ஆகும்.

## வெளி இணைப்புகள்
*http://www.bicolstandard.com 
*http://www.gobicol.com
*http://www.bicolano.org 
*http://amingangkan.com 

பகுப்பு:பிலிப்பீன்சில் உள்ள இனக்குழுக்கள்
வரே மக்கள்

**வரே மக்கள்** (Waray people) சமர், பிலிரன், லெய்டே (கிழக்கு விசயாசு) போன்ற தீவுகளைச் சேர்ந்த பிலிப்பைன்சு நாட்டு இனக்குழுவினர் ஆவர். இவர்கள் இவர்களுக்கே உரித்தான வரே-வரே மொழியினைப் பேசுகின்றனர். வரேமக்களின் மக்கள் தொகை 3.2 மில்லியன் ஆகும். இவ்வின மக்கள் உரோமன் கத்தோலிக்க மதத்தைச் சேர்ந்தவர்கள். இவ்வின மகளால் பயிரிடப்படும் பிரதான பயிர் தென்னை ஆகும். இவ்வினமக்களின் வாழ்க்கைத் தொழில்களாக விவசாயமும் மீன்பிடியும் திகழ்கின்றன.

பகுப்பு:பிலிப்பீன்சில் உள்ள இனக்குழுக்கள்
மத்திய பிகோல் மொழி

**மத்திய பிகோல் மொழி** என்பது பிலிப்பீன்சின் பிராந்தியங்களுள் ஒன்றான பிகோல் பிராந்தியத்தில் அதிகமாகப் பேசப்படும் மொழியாகும். 1990 ஆம் ஆண்டின் மக்கள்தொகைக் கணக்கெடுப்புக்கு அமைவாக 2.5 மில்லியன் மக்கள் இம்மொழியினைப் பேசுகின்றனர். இது ஒரு ஆஸ்ட்ரோனேஷியன் மொழிக்குடும்ப மொழியாகும். பிலிப்பீன்சில் அதிகம் பேசப்படும் மொழிகளுள் இது ஏழாவதாகும்.

## உசாத்துணைகள்

* Lobel, Jason William, Wilmer Joseph S Tria, and Jose Maria Z Carpio. 2000. *An satuyang tataramon / A study of the Bikol language*. Naga City, Philippines: Lobel & Tria Partnership, Co.: Holy Rosary Minor Seminary.

## வெளி இணைப்புக்க்கள்

*Translate Bikol

பகுப்பு:பிலிப்பீனிய மொழிகள்
பகுப்பு:மொழிகள்
கோபத் காந்தி

**கோபத் காந்தி**  ( Kobad Ghandhi 1951) என்பவர் ஒரு பொதுவுடைமைக் கொள்கையர் ஆவார். மாவோ பொதுவுடைமைக் கட்சியின் முன்னணித் தலைவராக இருந்தவர். உழுபவருக்கே நிலம் சொந்தமாக வேண்டும் என்றும் நில ஆக்கிரமிப்பை எதிர்த்தும் ஏழைகள் ஏமாற்றப்பட்டு சுரண்டப்படுவதைக் கண்டித்தும் இயங்கினார்.

## பிறப்பும் கல்வியும்

மும்பையைச் சேர்ந்த வசதிகள் மிகுந்த பார்சி  குடும்பத்தில் பிறந்தார். கோபத் காந்தியின் தந்தை கிளாசுகோ என்னும் பெரிய குழுமத்தில் உயர் பதவியில் இருந்தவர். டூன் பள்ளியிலும் மும்பையில் உள்ள தூய சேவியர் கல்லூரியிலும் கல்வி பயின்றார். 
பட்டயக் கணக்காளர் படிப்பைக் கற்பதற்காக இங்கிலாந்துக்குச்  சென்றார்.

## அரசியல் வாழ்க்கை

ஆனால்  அவருடைய நாட்டம் படிப்பில் செல்லாமல் தீவிர அரசியல் பக்கம் இருந்தது. இக்காரணத்துக்காக கோபத் காந்தி கைது செய்யப் பட்டு இந்தியாவுக்குத் திருப்பி அனுப்பப்பட்டார். இந்தியாவுக்குத் திரும்பிய இவர் பிரதமர் இந்திரா காந்தி ஆட்சியின் போது சமூக அரசியலில் முனைப்பைக் காட்டிச் செயல்பட்டார். ஏழை மக்களை மதிக்காத சனநாயகத்தில் தனக்கு நம்பிக்கை இல்லை என்று வெளிப் படையாகப் பேசினார்.அனுராதா சன்பாக் என்னும் பெண்ணைத் திருமணம் செய்து கொண்டார். அவருடைய மனைவியும் ஒரு பொதுவுடைமைவாதி.
1982 இல் மும்பையிலிருந்து நாக்பூருக்கு மனைவி அனுராதாவுடன்  குடியேறினார். சனநாயக உரிமைகள் பாதுகாப்புக் குழுவைத் தோற்றுவித்தார். உலக அளவில் இடது சாரி இயக்கங்களுடன் தொடர்பு கொண்டு இயங்கினார்.   புற்று நோயின் காரணமாக மருத்துவப் பண்டுவம் பெறும்போது  தில்லியில்  2009 ஆம் ஆண்டு செப்டம்பர் 20 ஆம் நாள் அன்று  அவர் கைது செய்யப்பட்டு சிறை வைக்கப்பட்டார்.
கோபத் காந்தியின் நக்சல் இயக்கம் ஒரிசா, ஜார்க்கன்ட், பிகார், சட்டீச்கர் ஆகிய மாநிலங்களில் மலை, காட்டுப் பகுதிகளில் பரவி உள்ளது.
இந்தித் திரைப்பட நடிகர் ஓம் பூரி என்பவர் கோபத் காந்தியின் வாழ்க்கையை நேசிப்பவர் என்பது குறிப்பிடத்தக்கது.

## மேற்கோள்கள்
* Court grants bail to accused in case involving Kobad Ghandy, Z news
*My role is based on Kobad Ghandy

பகுப்பு:நக்சல்வாதிகள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
மெகபூபா முப்தி

**மெகபூபா முப்தி** (Mehbooba Mufti) (பிறப்பு: 22 மே 1959 ) இந்தியாவின், ஜம்மு காஷ்மீர் மாநிலத்தின் பத்தாவது மற்றும் கடைசி முதலமைச்சராக  4 ஏப்ரல் 2016 அன்று பதவி ஏற்றவர். இவர் அனந்தநாக்கின் அக்ரான் நவ்போரா கிராமத்தில் 1959ம் ஆண்டில் பிறந்தவர். தற்போது ஜம்மு காஷ்மீர் மக்களின் சனநாயக கட்சியின் தலைவரும், காஷ்மீர் மாநில ஒரே பெண் முதல்வரும் ஆவார்.  முன்னாள் இந்திய நடுவண் அரசின் உள்துறை அமைச்சரும், ஜம்மு காஷ்மீர் மாநில முன்னாள் முதல்வருமான இவரின் தந்தை முப்தி முகமது சையத், பாரதிய ஜனதா கட்சியுடன் கூட்டணி அமைத்து மீண்டும் 1 மார்ச்சு 2016 அன்று ஜம்மு காஷ்மீர் மாநில முதல்வராகப் பதவி ஏற்றார்.

இவரது சகோதரி ருபையா என்பவர் 1989ம் ஆண்டில் தீவிரவாதிகளால் கடத்தப்பட்டு பின் விடுவிக்கப்பட்டார். மெகபூபா 14வது மக்களவையில் (2004-2009) அனந்தநாக் நாடளுமன்ற தொகுதியிலிருந்து தேர்ந்தெடுக்கப்பட்டவர்.  மீண்டும் 2014ம் ஆண்டில் அதே தொகுதியில் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

இவருக்கு இல்டிஜா மற்றும் இர்டிகா என்ற இரு பெண் குழந்தைகள் பிறந்த பின் தன் கணவரை திருமணமுறிவு செய்துவிட்டு தனியாக அரசியல் வாழ்க்கை நடத்தி வருகிறார்.

1996ஆம் ஆண்டு சட்டமன்றத் தேர்தலில் இந்திய தேசிய காங்கிரஸ் கட்சி சார்பில் பிஜ்பெகரா சட்டமன்ற தொகுதியிலிருந்து ஜம்மு காஷ்மீர் சட்டமன்றத்திற்குத் தேர்ந்தெடுக்கப்பட்டார்.

1999ஆம் ஆண்டில் முப்தி முகமது சையத் இந்திய தேசிய காங்கிரஸ் கட்சியிலிருந்து விலகி, ஜம்மு காஷ்மீர் மக்களின் சனநாயக கட்சியை அமைக்கும் போது, மெகபூபா முப்தி அக்கட்சியின் துணைத் தலைவரானார்.

## மேற்கோள்கள்

## வெளி இணைப்புகள்
* Official biographical sketch in Parliament of India website 
* State Assembly hall security remove opposition People's Democratic Party 

பகுப்பு:1959 பிறப்புகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:ஜம்மு காஷ்மீர் முதலமைச்சர்கள்
பகுப்பு:ஜம்மு காஷ்மீர் மக்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
அனந்தநாக்

**அனந்தநாக்** (Anantnag) (əˈnæntˌnæg/nɑːg) காஷ்மீர மொழியில் அனந்தநாக் என்பதற்கு நீரூற்றுகள் மற்றும் ஏரிகளின் உறைவிடம் எனப்பொருள். அனந்தநாக், இந்தியாவின், தெற்கு காஷ்மீரில் அனந்தநாக் மாவட்டத்தின் தலைமையிட நகரம் ஆகும். அனந்தநாக் நகராட்சி மன்றம் இந்நகரை நிர்வகித்து வருகிறது. மக்களில் பெரும்பாலனவர்கள் இசுலாமியர்கள். அமர்நாத் கோயிலுக்கு செல்பவர்கள் அனந்தநாக் வழியாக செல்வது எளிது.

## அமைவிடம்
அனந்தநாக் கடல் மட்டத்திலிருந்து 5300 அடி உயரத்தில் உள்ளது.. ஸ்ரீநகரிலிருந்து 53 கிலோ மீட்டர் தொலைவிலும், ஜம்முவிற்கு வடக்கே 204 கி.மீ. தொலைவிலும் உள்ளது.

அமர்நாத் கோயில் அடிவார நகரமான *[[பகல்கம்]]*  அனந்தநாக்கிலிருந்து 39 கிலோ மீட்டர் தொலைவில் உள்ளது.

## வரலாற்றுச் சிறப்புமிக்க இடங்கள்

### மார்த்தாண்ட சூரியன் கோயில்

இந்தியத் தொல்லியற் களங்களில் அனந்தநாக்  மார்தாண்ட சூரியன் கோயில் முக்கியமானது. இச்சூரியன் கோயில் கி. பி., 650-இல் காஷ்மீர கார்கோட மன்னர்களால் கட்டப்பட்டது. பின்னர் சுல்தான் சிக்கந்தர் புட்ஷிகான் என்பவர் இச்சூரியன் கோயில் முழுவதுமாக தகர்க்க ஒரு வருட காலம் ஆயிற்று. இம்மார்த்தாண்டன் சூரியன் கோயில் இடுபாடுகளுக்கிடையே தற்போதும் காட்சியளிக்கிறது.இந்திய விடுதலைக்குப்பின் பழமையான இச்சூரிய கோயிலை இந்தியத் தொல்லியல் துறை பராமரித்து வருகிறது,

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, அனந்தநாக் நகர மக்கட்தொகை 1,10,000 ஆக உள்ளது. அனந்தநாக் மாவட்டத்தின் மக்கட்தொகை 11,70,144ஆக உள்ளது..
பாலின விகிதம் 1000 ஆண்களுக்கு 937 பெண்கள் என்ற விகிதத்தில் உள்ளது. எழுத்தறிவு விகிதம் 66% ஆக உள்ளது. இது தேசிய எழுத்தறிவு விகிதமான 64.3%ஐ விட அதிகம்.

## பொருளாதாரம்
அனந்தநாக்கில் ஆப்பிள், கடுகு, பாசுமதி அரிசி மற்றும் கோதுமை அதிகம் பயிரிடப்படுகிறது. அனந்தநாக் கம்பளி சால்வைகளுக்குப் பெயர் பெற்றது.  காஷ்மீர் சமவெளியில் அனந்தநாக் ஒரு பொருளாதார மையமாக உள்ளது. சுற்றுலாத் துறையின் மூலம் அதிகம் வருவாய் பெரும் நகரங்களில் அனந்தநாக்கும் ஒன்று.

## இருப்புப் பாதை

ஸ்ரீநகரை அனந்தநாக் நகரத்துடன் ஜம்மு-பாரமுல்லா இருப்புப் பாதை இணைக்கிறது.

## தட்பவெப்பம்

## இதனையும் காண்க
* பகல்கம்
* அனந்தநாக் மாவட்டம்
* அமர்நாத்
* சேஷ்நாக் ஏரி
* பஞ்சதரணி
* ஜம்மு-பாரமுல்லா இருப்புப் பாதை

## மேற்கோள்கள்

## வெளி இணைப்புகள்
*Articles about Anantnag in ''The Economic Times''

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:ஜம்மு காஷ்மீர்
அக்லன் மொழி

**அக்லன் மொழி** என்பது பிலிப்பைன்சின் அக்லன் மாகாணத்தில் பேசப்படும் மொழி ஆகும். இது ஒரு ஆஸ்ட்ரோனேஷியன் மொழிக்குடும்ப மொழியாகும். மலயனொன் கிளை மொழிகள் 93% இம்மொழியை ஒத்தவை. 2000 ஆம் ஆண்டின் மக்கள்தொகைக் கணக்கெடுப்புக்கு அமைவாக 460,000 பேர் இம்மொழியினைப் பேசுகின்றனர். அக்லன் மக்களே இம்மொழியைப் பேசுகின்றனர்.

## கற்றல் மூலங்கள்
*"Five-language Dictionary (Panay Island)" , 2003  Roman dela Cruz Kalibo, Aklan
*"A study of the Aklanon dialect" / Authors: Beato A. de la Cruz, R. David Paul Zorc, Vicente Salas Reyes, & Nicolas L. Prado; Public Domain 1968-1969; Kalibo, Aklan
** "Vol.I Grammar" *Smithsonian Institution Libraries call# 39088000201871* (Full text on ERIC)
** 'Vol.II A Dictionary (of root words and derivations) Aklanon to English" *Smithsonian Institution Libraries call# 39088000201889* (Full text on ERIC)
*"The functions of ‘hay’ in Aklanon narrative discourse". 1990. Brainard, Sherri and Poul Jensen.
*"A preliminary study of demonstratives in Aklanon narratives". 1992. Jensen, Kristine and Rodolfo R. Barlaan.

## மேற்கோள்கள்

பகுப்பு:பிலிப்பீனிய மொழிகள்
ஆர்த்திக் முக்கோணம்

செங்கோண முக்கோணம் அல்லாத ஒரு முக்கோணத்தின் குத்துக்கோடுகளின் அடிகளால் உருவாகும் முக்கோணம் **ஆர்த்திக் முக்கோணம்** (*orthic triangle*)  அல்லது **குத்துக்கோட்டு முக்கோணம்** (*Altitude triangle*) எனப்படும். இம்முக்கோணம், எடுத்துக்கொள்ளப்பட்ட மூல முக்கோணத்தின் செங்குத்துச்சந்தியின் பாதமுக்கோணமாகும். மேலும், ஆர்த்திக் முக்கோணத்தின் உள்வட்டமையமானது மூல முக்கோணத்தின் செங்குத்துச்சந்தியாகும்.

## ஒத்தநிலை முக்கோணம்
பின்வருமாறு வரையப்படும் முக்கோணத்துடன் ஆர்த்திக் முக்கோணம் நெருங்கிய தொடர்புடையது.

\triangle ABC -ன் சுற்றுவட்டத்திற்கு, முக்கோணத்தின் உச்சி *A* -ல் வரையப்படும் தொடுகோடு   L_A. என்க.

இதே முறையில்   L_B.,    L_C.இரண்டையும் எடுத்துக் கொள்ள வேண்டும்.

:*A"*  =   L_B ∩   L_C

:*B"* =   L_C ∩   L_A

:*C"* =   L_A ∩   L_B

\triangle A"B"C" ஆனது  \triangle ABC -ன் சுற்றுவட்டத்தை வெளிப்புறமாகத் தொடும் முக்கோணமாகும். இந்த முக்கோணத்துடன் ஆர்த்திக் முக்கோணமானது, ஒத்தநிலையுடையதாக (homothetic) இருக்கும்.

தரப்பட்ட ஒரு குறுங்கோண முக்கோணத்திற்குள் வரையக்கூடிய மிகச்சிறிய சுற்றளவு கொண்ட முக்கோணத்தைப் பற்றிய 1775-ம் ஆண்டின் *ஃபாக்னானோ புதிருக்கான* (இத்தாலிய கணிதவியலாளர்-ஜூலியோ கார்லோ டி டோஷி டி ஃபாக்னானோ) விடையை இந்த ஆர்த்திக் முக்கோணம் தருகிறது.

### முந்நேரியல் ஆயதொலைவுகள்

ஆர்த்திக் முக்கோணத்தின் உச்சிகளின் முந்நேரியல் ஆயதொலைவுகள்:
* A' = 0 : sec B : sec C
* B' = sec A : 0 : sec C
* C' = sec A : sec B : 0

சுற்றுவட்டத்தை வெளிப்புறமாகத் தொடும் முக்கோணத்தின் உச்சிகளின் முந்நேரியல் ஆயதொலைவுகள்:
* *A"* = &minus;*a* : *b* : *c*
* *B"* = *a* : &minus;*b* : *c*
* *C"* = *a* : *b* : &minus;*c*

## மேற்கோள்கள்

## வெளியிணைப்புகள்
*  Weisstein, Eric W. "Orthic Triangle." From MathWorld

பகுப்பு:முக்கோண வடிவவியல்
தமிழ்நாடு எல்லை மீட்புப் போராட்டங்கள்

[240px| நடத்திய மாநாட்டில் [ம. பொ. சி. மற்றும் இடி. கே. சண்முகம்|thumb]]
240px| நடத்திய ஊர்வலம்|thumb|right
**தமிழ்நாடு எல்லை மீட்பு போராட்டங்கள்** என்பது விடுதலை இந்தியாவில் மொழிவாரி மாநிலங்கள் பகுப்பது தொடர்பாக தமிழகம் செய்த போராட்டங்களை குறிக்கப் பயன்படுகிறது. தமிழ்நாடு திருவாங்கூர்-கொச்சி மாகாணத்தை மேற்கிலும், மைசூர் மாகாணத்தை வடமேற்கிலும், தெலுங்கானாவை வடக்கிலும் கொண்டிருந்தது. இது தவிர தமிழகத்துக்கும் இலங்கை நாட்டுக்கும் இடையான கட்சத்தீவு போன்ற தீவுகளையும் கிழக்கில் கொண்டிருந்தது.

## தமிழ்நாடு எல்லைக்குழு
தமிழ்நாடு எல்லைகள் குறித்த சிக்கல்களுக்காகவும் அதன் தீர்வுகளுக்காகவும் அன்றைய தமிழ்நாடு காங்கிரசு கட்சித்தலைவராக இருந்த காமராசர் தமிழ்நாடு எல்லைக்குழு ஒன்றை அமைத்தார். இதற்குத் தலைவராக முத்துரங்க முதலியார் இருந்தார். எல்லைகளில் உள்ள தமிழர் பகுதிகள் தமிழகத்தோடு இணைய பல்வேறு முயற்சிகளை இக்குழுவினர் மேற்கொண்டனர்.

## தமிழர் - தெலுங்கர் மாநில எல்லைகளில்

### படாசுக்கர் எல்லை ஆணையம்
படாசுக்கர் தலைமையில் எல்லை ஆணையம் 1957ல் அமைக்கப்பட்டது. அது சித்தூர் மாவட்டத்தில் உள்ள தமிழர் பகுதிகளை கண்டறிந்து 1957இல் தீர்ப்பு வழங்கியது. அதன்படி திருத்தணி வட்டத்தில் 290 கிராமங்கள், சித்தூரில் 29 கிராமங்கள், புத்தூரில் 320 கிராமங்களும், 417 சதுர மைல் நிலப்பரப்பும் தமிழகத்தில் சேர ஆணையிட்டது. அதனால் 2,39,502 மக்களும் தமிழகத்திற்குள் வந்தனர். வள்ளிமலை, திருவாலங்காடு, திருத்தணி, ஓசூர் பகுதிகள் தமிழகத்துக்கு கிடைத்தன. சித்தூர் நகரம், புத்தூர், நகரி, புதுப்பேட்டை, ஏகாம்பரக்குப்பம் பகுதிகள் ஆந்திராவிலேயே இருந்தன.

## தமிழர் - கன்னடர் மாநில எல்லைகளில்

## தமிழர் - மலையாளிகள் மாநில எல்லைகளில்

### பொதுவுடைமை கட்சிகளின் நிலைப்பாடுகள்
ஐக்கிய கேரளம் வேண்டுமென்று மலையாளிகள் போராடினர். கேரளப் பொதுவுடைமைக் கட்சியின் செயலாளர் ஏ.கே.கோபாலன் தேவிகுளம், பீர்மேடு எங்களுக்குதான் சொந்தமென்று ஒரு அறிக்கை வெளியிட்டார். அப்போது தமிழ்நாடு பொதுவுடைமைக் கட்சியின் செயலாளராக இருந்த ஜீவானந்தம் பின்வருமாறு அறிக்கை வெளியிட்டார். அதன் காரணமாக தமிழகப் பொதுவுடைமைக் கட்சிக்குள்ளே சிக்கல்கள் எழுந்தன.

### திராவிட இயக்கத்தின் நிலைப்பாடு
‎திருவாங்கூர்-கொச்சி மாகாணத்தில் இருந்த தமிழர் அதிகம் வாழும் பகுதிகளை ‎திருவாங்கூர்-கொச்சி மாகாணத்திலேயே இருப்பதற்கு ஈ. வெ. இராமசாமி ஒப்புதல் அளித்தார். ஈ. வெ. இராமசாமியின் இந்த போக்கை மலையாளிகளின் பக்கம் ஈ. வெ. இராமசாமி சார்புத்தன்மையுடன் நடந்ததாக குற்றம் சாட்டுகின்றன தமிழ்த்தேசிய அமைப்புகள். தினத்தந்தி நாளிதழில் ஈ. வெ. இராமசாமி இந்த சிக்கல் தொடர்பாக அளித்த பேட்டி.

## தீவுகள்
### கச்சத்தீவு
### அந்தமான்
### நிக்கோபார்

## மேற்கோள் நூல்கள்

### உரைகளும் பேட்டிகளும்


பகுப்பு:தமிழக அரசியல்
பகுப்பு:தமிழ்நாட்டு வரலாறு (1947- தற்போதுவரை)
கும்பகோணம் கோடியம்மன் கோயில்

**கும்பகோணம் கோடியம்மன் கோயில்** கும்பகோணத்தில் உள்ள அம்மன் கோயில்களில் ஒன்றாகும். 

## இருப்பிடம்
இக்கோயில் கும்பகோணத்திலுள்ள கொத்தன் ஒத்தைத்தெருவில் உள்ளது.

## மூலவர்
இக்கோயிலின் மூலவராக கோடியம்மன் உள்ளார்.

## அமைப்பு
சிறிய கோயிலாக அமைந்துள்ள கோடியம்மன் கோயிலில் விநாயகர், சுப்ரமணியர் காணப்படுகின்றனர்.

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
பாத முக்கோணம்

**பாத முக்கோணம்** (*pedal triangle*) என்பது ஒரு முக்கோணத்தின் மூன்று பக்கங்களின் மீது ஒரு புள்ளியை வீழ்த்துவதன் மூலம் பெறப்படுகிறது.

முக்கோணம்  *ABC* இன் பக்கங்களின் மீது *P* என்ற புள்ளியை வீழ்த்தும்போது, அதாவது   *P* லிருந்து முக்கோணத்தின் ஒவ்வொரு பக்கத்திற்கும் செங்குத்துகள் வரையப்படும்பொழுது, அச்செங்குத்துகளின் அடிப்புள்ளிள் *L*, *M*, *N* எனில்,  இம்மூன்று புள்ளிகளையும் இணைத்து வரையப்படும் முக்கோணம் *LMN* பாத முக்கோணம் ஆகும்.

*P* புள்ளியைப் பொறுத்து பாத முக்கோணம் *ABC* முக்கோணத்தின் சில சிறப்புவகை முக்கோணங்களாகவும் அமையும்:
*  *P = *செங்கோட்டுச்சந்தி எனில், *LMN = *ஆர்த்திக் முக்கோணம்.
* *P = *உள்வட்டமையம் எனில், *LMN = *உள்தொடு முக்கோணம்

**ABC* முக்கோணத்தின் சுற்றுவட்டத்தின்மீது புள்ளி *P* அமையும்பொழுது பாத முக்கோணம் ஒரு கோடாகி விடுகிறது. இக்கோடு **பாதக் கோடு** (*pedal line*) என்றும் சில சமயங்களில் கணிதவியலாளர் ராபர்ட் சிம்சனின் பெயரால் **சிம்சன் கோடு** (*Simson line*) எனவும் அழைக்கப்படுகிறது.

மூல முக்கோணத்தின் உட்புறமாக அமையும் புள்ளி  *P* இன் பாத முக்கோணத்தின் உச்சிகள் மூல முக்கோணத்தின் பக்கங்களைக் கீழே தரப்பட்டுள்ள முடிவை நிறைவு செய்யும் விதமாகப் பிரிக்கின்றன.

:AN^2+BL^2+CM^2=NB^2+LC^2+MA^2.

## முந்நேரியல் ஆட்கூறுகள்
புள்ளி *P* இன் முந்நேரியல் ஆட்கூறுகள் *p* : *q* : *r* எனில், பாத முக்கோணத்தின் உச்சிகள் *L, M, N* இன் முந்நேரியல் ஆட்கூறுகள்:
**L = 0 : q + p* cos C* : r + p *cos* B*
**M = p + q *cos* C : 0 : r + q *cos* A*
**N = p + r *cos* B : q + r *cos* A : 0*

## எதிர்பாத முக்கோணம்
மூல முக்கோணம் *ABC* இன் உச்சிகளையும் புள்ளி  *P* ஐயும் இணைக்கும் கோட்டுத்துண்டுகள் *AP*, *BP*, *CP*. இம்மூன்று கோட்டுத்துண்டுகள் ஒவ்வொன்றுக்கும் *P* லிருந்து வரையப்படும் செங்குத்துக்கோடுகள் மூன்றும் இரண்டிரண்டாக வெட்டிக்கொள்ளும் புள்ளிகள் (*L* ' *M* ' *N* ') மூன்றையும் இணைத்து வரையப்படும் முக்கோணமே *P* இன் எதிர்பாத முக்கோணம் ஆகும்.

எதிர்பாத முக்கோணத்தின் உச்சிகளின் முந்நேரியல் ஆட்கூறுகள்:
**L*' *= − (q + p* cos* C)(r + p* cos* B) : (r + p* cos* B)(p + q* cos* C) : (q + p* cos* C)(p + r* cos* B)*
**M*' *= (r + q* cos* A)(q + p* cos* C) : − (r + q* cos* A)(p + q* cos* C) : (p + q* cos* C)(q + r* cos* A)*
**N*' *= (q + r* cos* A)(r + p* cos* B) : (p + r* cos* B)(r + q* cos* A) : − (p + r* cos* B)(q + r* cos* A)*

எடுத்துக்காட்டு:

ஒரு முக்கோணத்தின்மூன்று வெளிவட்டமையங்களாலான முக்கோணமானது அந்த மூல முக்கோணத்தின் உள்வட்ட மையத்தின் எதிர்பாத முக்கோணமாக இருக்கும்.

முக்கோணத்தின் மூன்று பக்கங்கள் *BC, CA, AB,*க்களின்இன் நீட்டிப்புகளின் மீது புள்ளி *P* அமையாதநிலையில், *P* இன் சமகோண இணையியப் புள்ளி *P*−1 ஆக இருந்தால்,, *P* இன் பாத முக்கோணமானது  *P*−1 இன் எதிர்பாத முக்கோணத்துடன் ஒத்தநிலை கொண்டதாயிருக்கும்.  ஒத்தநிலை மையத்தின் முந்நேரியல் ஆட்கூறுகள்:

: *ap(p + q* cos* C)(p + r* cos* B) : bq(q + r* cos* A)(q + p* cos* C) : cr(r + p* cos* B)(r + q* cos* A)*.

*P* ஒரு முக்கோண மையமாக "இருந்தால், இருந்தால் மட்டுமே" இந்த ஒத்தநிலை மையமும் ஒரு முக்கோண மையமாக இருக்கும்.

*P* இன் பாத முக்கோணம் மற்றும் *P*−1 இன் எதிர்பாத முக்கோணங்களின் பரப்பளவுகளின் பெருக்குத்தொகையானது மூல முக்கோணமான முக்கோணம்  *ABC* இன் பரப்பளவின் வர்க்கத்திற்குச் சமமாக இருக்கும்..

## மேற்கோள்கள்

## வெளியிணைப்புகள்
* 
* Mathworld: Pedal Triangle 
* Java Applet of the Perpendiculars 
* Simson Line
* Pedal Triangle and Isogonal Conjugacy

பகுப்பு:முக்கோண வடிவவியல்
பாலாஜி சக்திவேல்

**பாலாஜி சக்திவேல்** (பிறப்பு: சனவரி 01, 1964) தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். திண்டுக்கல் மாவட்டத்தைச் சேர்ந்த இவர் தற்போது சென்னையில் வசித்து வருகிறார். அனைவராலும் பாராட்டப்பட்ட  சிறப்பான திரைப்படமான காதல் திரைப்படத்தின் மூலமாக புகழ்பெற்றார்.

## திரைப்பட விபரம்

## மேற்கோள்கள்


பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
முதலாம் கீர்த்திவர்மன்

**முதலாம் கீர்த்திவர்மன்** (Kirtivarma I, ஆட்சிக்காலம் 566-597 ), முதலாம் புலிகேசிக்குப் பின் சாளுக்கியர் மரபில் மன்னரானவன். இவன் வெளியிட்ட கோலாபுர கோதாச்சி செப்பு பட்டயங்களில் தன் பெயரை கட்டி அரசர் என எழுதி வைத்திருக்கின்றான். கட்டி என்பது இவனது இயற்பெயர் என்றும், இப்பெயர் கன்னட பெயர் எனவும் வரலாற்றாய்வளர்கள் கருதுகின்றனர். பழந்தமிழ் இலக்கியங்களிலும் "வல்வேற் கட்டி"(குறுந்தொகை:11) "போராடும் தானை கட்டி"(அகம்226), "பல்வேற் கட்டி" (சிலம்பு : 25 : 157 ) எனவே இவன் அழைக்கப்படுகின்றான்.

## அரசைப் பலப்படுத்துதல்

முதலாம் கீர்த்திவர்மன் புதிதாக நிறுவப்பட்ட சாளுக்கிய அரசை வலிமைப்படுத்த முயன்றான். இவன் கதம்பர்களை அடக்கினான். இவன் நாளவாடி என்ற பகுதியை ஆண்ட நாளர்களை அடக்கியதன் மூலம் சாளுக்கிய பேரரசு  தனது தெற்கு எல்லையை விரிவாக்கிக்கொண்டது.

துறைமுகமான அப்போது ரேவதிதீபம் என்றழைக்கப்பட்ட தற்போதைய கோவாவை தனது கட்டுப்பாட்டில் கொண்டுவந்தான். கதம்பர்களின் நண்பர்களாக இருந்த தற்போதைய சிமோகா மாவட்டப்பகுதிகளை ஆண்ட செண்டிரக்கர் என்னும் மரபினரைத் தன்பக்கம் இழுத்துக்கொண்டு அவர்கள் மரபிலிருந்து ஒரு இளவரசியைத்  திருமணம் செய்துகொண்டான்.

## மரணம்
கீர்த்திவர்மன் மறைந்தபோது இவனது மகன் இரண்டாம் புலிகேசி சிறுவனாக இருந்த காரணத்தால் இவனது தம்பி மங்களேசன் அரசாட்சியை ஏற்றான்.

## மேற்கோள்

* Nilakanta Sastri, K.A. (1935). The CōĻas, University of Madras, Madras (Reprinted 1984). 

* Nilakanta Sastri, K.A. (1955). A History of South India, OUP, New Delhi (Reprinted 2002).

* South Indian Inscriptions - http://www.whatisindia.com/inscriptions/

* History of Karnataka, Mr. Arthikaje



பகுப்பு:சாளுக்கியர்
பகுப்பு:597 இறப்புகள்
பகுப்பு:566 பிறப்புகள்
பகுப்பு:இந்திய அரசர்கள்
கலூக்கன்

**கலூக்கன்** (*Caloocan*) என்பது பிலிப்பீன்சின் மூன்றாவது மிகப்பெரிய சனத்தொகை கூடிய நகரமாகும். மணிலா பெருநகரத்தை அமைக்கின்ற 16 நகரங்களில் இதுவும் ஒன்றாகும். 2010 ஆம் ஆண்டின் மக்கள் தொகை கணக்கெடுப்பிற்கு அமைய இதன் மக்கள் தொகை 1,489,040 ஆகும். இக்கலூக்கன் நகரம் இரு பகுதிகளாகப் பிரிக்கப்பட்டும் இருக்கின்றது. இங்குள்ளோர் பிலிப்பினோ மொழி மற்றும் ஆங்கிலத்தையும் பேசி வருகின்றனர். இங்கு உரோமன் கத்தோலிக்கம் முதன்மையான மதமாகத் திகழ்கின்றது.

## இணை நகரங்கள்
*  புனித ஜோன் செல் மொன்டே நகரம், புலக்கன், பிலிப்பீன்சு
*  மலபன், பிலிப்பீன்சு
*  கலம்பா, லகுவானா, பிலிப்பீன்சு
*  மணிலா, பிலிப்பீன்சு

## மேற்கோள்கள்

## வெளி இணைப்புகள்
*History of Caloocan City, Philippines

*

பகுப்பு:பிலிப்பீனிய நகரங்கள்
ஜாம்காம்பாலியம்

**ஜாம்காம்பாலியம்** அல்லது *காம்பாலியம்* (JamKhambhalia) இந்தியா, குஜராத் மாநில சௌராஷ்டிரப் பகுதியில், தேவபூமி துவாரகை மாவட்டத்தின் நிர்வாகத் தலையிட நகரம் மற்றும் நகராட்சி மன்றமாகும். 

## மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி இதன் மக்கள்தொகை 41,734  ஆகும். எழுத்தறிவு விகிதம் 69%. முக்கிய சமுகத்தவர்கள்; ஜடேஜா, அகிர், மெகர், பார்வாத், ராப்பரி மற்றும் சரண். இசுலாமியர்களும் குறிப்பிடத்தக்க அளவில் உள்ளனர்.

## நிலவியல்
மிகப் பண்டைய காம்பாலிய நகரத்தின் சிதிலமடைந்த கில்லெ பந்தி எனும் தலைவாசலை இன்றும் காணலாம். இது துவாரகை செல்லும் வழியில் உள்ளது. 

காம்பாலியம் நகரத்திற்கு ஐந்து தலைவாசல் உள்ளது. அவைகள்: நகர் வாயில், பொர் வாயில், ஜோத்பூர் வாயில், சலையா வாயில் மற்றும் துவாரகை வாயில். துவாரகை வாயிலின் படம் இங்கு காணலாம்.



## பார்க்க வேண்டிய இடங்கள்
#ஆராதனா தாம்
#நெய் தாம்
#ஜகதேஸ்வர் டெக்கிரி
#காமநாத் கோயில்
#அன்னை கொடியார் கோயில்
#இராம்நாத் கோயில்

## தொழில்கள்
காம்பாலியம் நகரத்தில் உற்பத்தியாகும் வெண்ணெய், நெய், இந்தியா முழுவதும் விற்பனையாகிறது. இங்கு 35 நிலக்கடலை எண்ணெய் உற்பத்தி தொழிற்சாலைகள் உள்ளது. ரிலையன்ஸ், எஸ்ஸார் நிறுவனங்களின் கச்சா எண்ணெய் சுத்திகரிப்பு நிலையங்கள் அமைந்துள்ளன. மரச்சிறபங்களுக்கான இயந்திரங்கள் இங்கு அதிகம் தயாரிக்கப்படுகிறது.

## தொடருந்து போக்குவரத்து வசதிகள்
காம்பாலியம் நகர இரயில் நிலையம் இந்தியாவின் பெருநகரங்களை இணைக்கிறது.

## மேற்கோள்கள்

## வெளி இணைப்புகள்
*கூகுள் வரைபடத்தில் காம்பாலியம்
*காம்பாலியம், வானிலை
* காம்பாலிய நகரத்திற்குச் செல்லும் இரயில்கள் 
*அருகில் உள்ள விமான நிலையங்கள் மற்றும் நகரங்கள்

பகுப்பு: குஜராத் மாநிலத்திலுள்ள ஊர்களும் நகரங்களும்
பகுப்பு:தேவபூமி துவாரகை மாவட்டம்
இக்துஸ்

**இக்துஸ்** (**ichthys** அல்லது **ichthus** () என்பது கிரேக்கத்தில் "மீன்" () என்பதைக் குறிக்கும் சொல்லாகும். இது இரு வில் வடிவங்களைக் கொண்டும் அவற்றின் வலப்பக்க முனைகள் ஒன்றெயொன்று ஊடறுத்து நீண்டு காணப்பட்டு, மீனின் தோற்றத்தைக் குறிக்கும் குறியீடாகவுள்ளது. இது ஆதிகாலக் கிறிஸ்தவர்களால் இரகசியக் கிறித்தவக் குறியீடாகப் பயன்படுத்தப்பட்டது. தற்கால பேச்சு வழக்கில் "*மீன் சின்னம்*" அல்லது "*இயேசு மீன்*" என அழைக்கப்படுகின்றது.

### குறியீட்டு அர்த்தம்

இக்துஸ் (**ΙΧΘΥΣ**) என்பது "", (**I**ēsous **Ch**ristos, **Th**eou **Y**ios, **S**ōtēr) என்பதன் சுருக்கமாகும். இதன் மொழிபெயர்ப்பு "இயேசு கிறிஸ்து, கடவுளின் மகன், மீட்பர்" என்பதாகும்.
* *[[யேசுவா (பெயர்)|செசேஸ் (Iēsous)]]* () என்பதிலுள்ள முதல் எழுத்து [i], "இயேசு" எனப்படும்.
* *[[கிறிஸ்து|கிறிஸ்டோஸ் (Christos)]]* () என்பதிலுள்ள முதல் எழுத்து [ch], "கிறிஸ்து" எனப்படும்.
* *தேயு (Theou)* () என்பதிலுள்ள முதல் எழுத்து [th], "கடவுளுடைய" எனப்படும்.
* *குயஸ் ([h]uios)* () என்பதிலுள்ள முதல் எழுத்து [y], "மகன்" எனப்படும்.
* *செட்டர் (sōtēr)* () என்பதிலுள்ள முதல் எழுத்து [s], "மீட்பர்" எனப்படும்.

## உசாத்துணை

## வெளி இணைப்புகள்

* Coins of the Emperor Augustus 
* Coins of the Emperor Domitian 
* earlychristians.org  on early Christians in general including martyrdom
* Ichthus Christian Fellowship A large Christian organisation in the UK led by Roger Forster

பகுப்பு:கிறித்தவக் குறியீடுகள்
& தொலைக்காட்சி

**& தொலைக்காட்சி** (அண்ட் தொலைக்காட்சி) என்பது ஜீ என்டர்டெயின்மென்ட் எண்டர்பிரைசஸ் என்ற நிறுவனத்துக்கு சொந்தமான இந்தி மொழி பொழுதுபோக்கு தொலைக்காட்சி சேவை ஆகும். இது  மும்பையை தலைமையகமாகக் கொண்டு மார்ச் 2, 2015 ஆம் ஆண்டு தொடங்கப்பட்டது. 

## மேற்கோள்கள்

## வெளி இணைப்புகள்
* 
* &TV  on OZEE

பகுப்பு:இந்தி மொழி தொலைக்காட்சி அலைவரிசைகள்
பகுப்பு:மும்பையில் உள்ள தொலைக்காட்சி நிலையங்கள்
இந்தி
பகுப்பு:2015 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
இந்தி
பகுப்பு:2015-இல் உருவாக்கப்பட்ட அமைப்புகள்
காய் ரோ

**காய் ரோ** (**Chi Rho**; ) என்பது கிறிஸ்து பெயராக்கத்தின் முன்னைய வடிவங்களில் ஒன்றும், கிறிஸ்தவர்களால் பயன்படுத்தப்பட்டு வருகின்ற வடிவமும் ஆகும். இது கிறிஸ்து = "**ΧΡ**ΙΣΤΟΣ" என்பதைக் குறிக்கும் கிரேக்க சொல்லின் முதல் இரு பெரிய எழுத்துக்களான "காய்", "ரோ" என்பவற்றின் வடிவமும் கூட்டிணைவெழுத்து முத்திரை முறையும் ஆகும். ஆயினும் இது ஒரு கிறிஸ்தவச் சிலுவை அல்ல, மாறாக காய்-ரோ இயேசுவின் மரணத்தை உணர்த்துவதுடன், கிறிஸ்து எனும் நிலையை குறியீடாகக் காட்டுகிறது.  

பாகாலை வழிபட்ட கிரேக்கர்களினால் முக்கிய செய்தியை குறிப்பிட காய்-ரோ குறியீடு பயன்பட்டது. அங்கு காய்-ரோ என்பது *chrēston* என்பதன் சுருக்கமாகப் பயன்பட்டது. இதன் அர்த்தம் "நல்லது" என்பதாகும். மூன்றாம் பிடோம்லியின் (ஏ. 246–222 கி.மு.) சில நாணயங்களில் காய்-ரோ அடையாளம் காணப்பட்டது.

உரோமைப் பேரரசர் முதலாம் கான்ஸ்டன்டைனால் படத்துறைக் கொடிகளிலும், கான்ஸ்டன்டைன் கொடியிலும் காய்-ரோ அடையாளம் பயன்படுத்தப்பட்டது. ஆரம்ப காய்-ரோ அடையாளங்கள் சிலுவை போன்றும் () IX கூட்டிணைவெழுத்து முத்திரையாகவும் () காணப்பட்டன.

## இவற்றையும் காண்க

*இக்துஸ்
*கிறித்தவக் குறியீடு

## உசாத்துணை

பகுப்பு:கிறித்தவக் குறியீடுகள்